wickkiey/tamil-wikipedia-chunked huggingface dataset:
# பெரியபன்னைமடுவு

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 440 குடும்பங்களும் 1894 மக்களும் வசிக்கின்றனர். இதில் 983 ஆண்களும் 911 பெண்களும் அடங்குவர்.
# ஊதுகுழல் ஈ

**ஊதுகுழல் ஈ**க்கள் பளபளக்கும் நீலம் அல்லது பச்சை நிறத்தோற்றத்தில் முதுகும் கழுத்துப் பகுதியும் அமைந்திருக்க சிவப்ப கலந்த கருப்பு நிறக் கண்களோடு காணப்படுகின்றன. கருப்பு கலந்த நீலநிற உடலை ஊதுகுழல் ஈக்கள் பெற்றுள்ளன. ஊடுருவும் தன்மையில் இறகுகளையும் சிறு உணர் கொம்புகளையும் பெற்றுள்ளன. வீட்டு ஈயின் அளவை விடச் சற்று பெரியதாக வளரும் இவ்வகை ஈக்கள் பூக்கள் நிறைந்த தாவரங்களிடையே காணப்படும்.  
கழிவுகள் நிறைந்த பகுதிகளில் இதனுடைய புழுக்கள் வளரும் இயல்பை பெற்றுள்ளன. காடுகள், புல்வெளிகள், விளைநிலங்கள் பிற பரவலான இடங்களில் ஊதுகுழல் ஈக்களை காணலாம்.  
ஊதுகுழல் ஈக்கள் உலகளவில் சுமார் 188 குடும்பங்களாகவும் இந்திய அளவில் சுமார் 96 குடும்பங்களாகவும் பரவியுள்ளன.
# கருங்காடு

இக்காடு மேற்கு ஜெர்மனியின் வட மேற்குப் பகுதியின் பாடென் வர்டம்பர்க் நிலப்பகுதியில் ஸ்வார்ஸ் வால்ட் என்னும் இடத்தில் அமைந்துள்ளது. கருங்காடு 160 கிலோ மீட்டர் நீளமும் வடக்கில் 23 கிலோ மீட்டர் அகலமும் தெற்கில் 61 கிலோ மீட்டர் அகலமும் கொண்டது. இதன் மொத்த பரப்பு 5180 சதுர கிலோ மீட்டர் ஆகும். இக்காட்டில் பெரும்பாலான பகுதிகளில் வட்ட வடிவ உச்சிகளோடு கூடிய மலைகள் உள்ளன. கருங்காட்டில் வட பகுதியில் சிவப்பு மணல், கற்கள் அமைந்த காட்டுப் பகுதிகள் உள்ளன. தெற்கில் உள்ள குறுகலான மலைகளற்ற பகுதிகளில் சுண்ணாம்புக்கல் அமைந்த வளமான பகுதி உள்ளது. மலைப் பகுதியில் உள்ள மாவட்டங்களின் காலநிலை சரிவர இல்லாமையால் கடின தானியங்களே பயிர் செய்யப்படுகிறது. கருங்காட்டில் ஃபர், பீச், ஓக் போன்ற பொருளாதார சிறப்பு வாய்ந்த பல பயன்படும் மரங்கள் அடர்ந்து வளர்ந்துள்ளமையால் அவை பள்ளத்தாக்கிற்கு கொண்டு வரப்பட்டு பல அளவுள்ள பலகைகளாகவும், கட்டைகளாகவும், சட்டங்களாகவும் அறுக்கப்பட்டு அவற்றில் சுவர் கடிகாரங்கள், கைக் கடிகாரங்கள், விளையாட்டுச் சாமன்கள், பல வகை இசைக் கருவிகள் செய்யப்பட்டு பல இடங்களுக்கு அனுப்பப்படுகிறது. இவற்றால் இங்குள்ள மக்களின் பொருளாதாரன் வளன் பெற்று விளங்குகிறது.
# காழியூர்

**காழியூர்** (*Kazhiyur*) என்ற கிராமம் திருவண்ணாமலை மாவட்டம் செய்யாறு வட்டத்தில் அமைந்துள்ள ஒரு கிராமம் ஆகும். இது காஞ்சிபுரத்திலிருந்து செய்யாறு செல்லும் வழியில் அமைந்துள்ளது. இந்த கிராமத்தை சார்ந்த வம்சா வழியினர் தங்கள் பெயருடன் இந்த கிராமத்தின் பெயரையும் சேர்த்து பெயரிட்டனர் உ.ம். காழியூர் நாராயணன், பிரபல சோதிடர்). காழியூரில் புகழ்பெற்ற ஆதி கேசவ பெருமாள் கோயில் உள்ளது.
# காழியூர்

## மக்கள்தொகை

காழியூரில் 2011ஆம் ஆண்டு மக்கள்தொகை கணக்கெடுப்பின்படி 1714 பேர் வாழ்கின்றனர். இவர்கள் ஆண்கள் 844 பெண்கள் 877 பேர் ஆவர். காழியூரின் எழுத்தறிவு விகிதம் 60.39% ஆகும்.
# பாடியநல்லூர் அங்காள பரமேஸ்வரி கோவில்

அங்காள பரமேஸ்வரி ஆலயம் 52 ஆண்டுகளுக்கு முன்பு பர்மாவிலிருந்து அகதிகளாக சென்னை செங்குன்றம் அருகில் உள்ள பாடியநல்லூர் கிராமத்தில் தஞ்சம் அடைந்தவர்கள் உருவாக்கிய கோவில். ஒவ்வொரு ஆண்டும் பங்குனி மாதத்தில் 10 நாள் திருவிழா நடைபெறும். ஓவ்வொரு பகுதியை சார்ந்தவர்கள் அம்மனை தங்கள் பகுதிக்கு அழைத்து செல்வர். கடைசி நாள் தீமிதி நடைபெரும். அந்த நாளில் அருகில் உள்ள பல இடங்களில் இருந்து மக்கள் கூட்டம் கூட்டமாக திருவிழாவில் கலந்து கொண்டு அம்மன் அருள் பெற்று செல்வர்.
# செக்காம்பட்டி

**செக்காம்பட்டி** (*Sekkampatti*)என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மோபிரிபட்டி ஊராட்சிக்கு உட்பட்ட ஒரு கிராமம்.
# செக்காம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 44 கிலோமீட்டர் தொலைவிலும், அரூரிலிருந்து 4 கிலோமீட்டர் தொலைவிலும் அமைந்துள்ளது.
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°04'25.9"N 78°29'01.1"E ஆகும்.
# செக்காம்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 838 குடும்பங்களும் 3328 மக்களும் வசிக்கின்றனர். இதில் 1685 ஆண்களும் 1643 பெண்களும் அடங்குவர். கிராமத்தின் மொத்த எழுத்தறிவு விகிதம் 74.5 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# அலிராஜ்பூர் சட்டமன்றத் தொகுதி

**அலிராஜ்பூர் (சட்டமன்றத் தொகுதி)** (*Alirajpur Assembly constituency*, தொகுதி எண்:191) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span>இத்தொகுதி அலிராஜ்பூர் மாவட்டத்தில் அமைந்துள்ளது.
# அலிராஜ்பூர் சட்டமன்றத் தொகுதி

## தற்போதைய சட்டமன்ற உறுப்பினர்

அலிராஜ்பூர் சட்டமன்றத் தொகுதியின் தற்போதைய உறுப்பினராக பாரதீய ஜனதா கட்சியைச் சேர்ந்த *சவுகான் நாகர்சிங்* இருக்கிறார்.
# காங்ச்சேன்ட்ஸோங்கா தேசிய பூங்கா

வட சிக்கிம் மாவட்டத்தில் 850 சதுர கிலோமீட்டர் பரப்பில் அமைந்துள்ள இந்த தேசிய பூங்கா 1977 இல் நிறுவப்பட்டது. அண்மை நகரம் சுங்தாங் 20 கிலோமீட்டர் தூரத்தில் உள்ளது. பூங்காவுக்குச் செல்வதற்கான இரயில் நிலையம் 221 கிலோமீட்டர் தூரத்தில் ஜல்பாய் குடியில் உள்ளது. அண்மை விமான நிலையம் மேற்கு வங்கத்திலான பாக்டோக்ரா, 221 கிலோமீட்டர் தூரத்தில் உள்ளது. பூங்காவில் உள்ள உயிரினங்கள் முகில் வேங்கை, பனி வேங்கை, சோம்பல் கரடி, புனுகுப்பூனை, இமாலய கருங்கரடி, பச்சை புறா முதலியனவாகும். ஏப்ரல், மே, ஆகஸ்ட், செப்டம்பர், அக்டோபர் மாதங்கள் பூங்காவைச் சுற்றிப் பார்க்க ஏற்றவை.
# தலைக்கு மேல் பிம்பம் வீழ்த்தி

**தலைக்கு மேல் பிம்பம் வீழ்த்தி** (*Overhead projector*) என்பது பார்வையாளர்கள் அல்லது கற்போருக்கு படங்களைப் பெரிதாக்கி காட்சிப்படுத்துவதற்கு வசதியான ஒரு கருவியாகும். இது நழுவ வீழ்த்தியின் மாறுபட்ட வடிவம் ஆகும்.
# தலைக்கு மேல் பிம்பம் வீழ்த்தி

## பயன்படுத்தும் முறை

ஒளி ஊடுருவக் கூடிய அசிடேட் பிளாஸ்டிக் அட்டையில் எழுதுவதற்கு என அமைந்த எழுதுகோலால் அழிக்க முடியாத மைப்பேனாவைக் கொண்டோ அல்லது நீா்ம எழுத்துப் பேனாவைக் கொண்டோ பாடம் நடத்திக் கொண்டிருக்கும் போதோ எழுதி திரையில் வீழ்த்தலாம்.
# தலைக்கு மேல் பிம்பம் வீழ்த்தி

## கருவியின் பயன்கள்

1. பயன்படுத்துபவர் பார்வையாளர்களை பாா்த்துக் கொண்டே எழுதவும், விளக்கிக் காட்டவும் முடியும்.
1. இக்கருவியைப் பயன்படுத்தும் போது அறையை இருட்டாக்கத் தேவை இல்லை.
1. படத்தைக் கருவியின் மேடை மீது வைத்து முக்கிய பகுதிகளை கைவிரலைக் கொண்டோ அல்லது பென்சிலின் முனையைக் கொண்டோ குறிப்பிட்டுத் திரையில் காணுமாறு செய்யலாம்.
# இன் ஆன் ஆன்டிக்குக் லேண்ட்

***இன் ஆன் ஆன்டிக்குயிக் லேண்ட் (In An Antique Land***) என்பது இனவரைவியல் (மனித இனப்பரப்பு பற்றிய விஞ்ஞான விளக்க ஆய்வியல்) மொழிபுகளாகும். இவை இந்திய எழுத்தாளர் அமித்வ் கோசால் எழுதப்பட்டவை.
# இன் ஆன் ஆன்டிக்குக் லேண்ட்

## சுருக்கம்

இந்த புத்தகத்தில் இரண்டு மொழிபுகள் உள்ளன. முதலில், ஒரு மானிடவியல் மொழிபு, அதில் நைல் வடிநிலத்தில் உள்ள இரண்டு கிராமங்களில் அமித்வ் கோசின் மேற்கோண்ட இரண்டு சுற்றுபயணங்களைப் பற்றி கூறியுள்ளாா். முதல் பயணம் அவரது முனைவர் பட்ட ஆய்வுக்காக (1980-81) இல் எழுதி, புத்தகத்தினை பாதியில்  நிறுத்தி சில வருடங்கள் கழித்து (1988) மீண்டும் எழுதினார். இரண்டாவது மொழிபு, 12-ஆம் நூற்றாண்டு யூத வணிகரான, ஆபிரகாம் பென் எஜுயு மற்றும் அவரது அடிமைகள் அசு மற்றும் போமா ஆகியோரின் வரலாற்றை கெய்ரோ ஜெனீசாவில் இருந்த ஆவணங்களைப் பயன்படுத்தி உருவாக்கியுள்ளார்.
# இன் ஆன் ஆன்டிக்குக் லேண்ட்

## கருத்துரை

*இன் ஆன் ஆன்டிக்குக் லேண்ட்* (In An Antique Land ) ஒப்பீட்டளவில் ஆர்வத்தைத் தூண்டும் புத்தகமாகக் கருதப்படுகிறது. கோஷின் முதல் இரண்டு புத்தகங்களான, இன் ஆன் ஆன்டிக்குக் லேண்ட் மற்றும் தி ஷாடோ லைன்ஸ் ஆகியவற்றின் வெற்றிக்குப் பிறகு இது எழுதப்பட்டது. மேலும் இந்தப் புத்தகமானது பல அடிப்படையான ஒரு தசாப்தத்திற்கு மேலான விவாததங்களுக்குப் பிறகு எழுதப்பட்டது. இந்தப் நூல் "மொழிபு, பயண நூல், சுயசரிதை, வரலாறு" போன்றவற்றை கலந்து விவாிக்கப்பட்டுள்ளது.
# தண்டகுப்பம்

**தண்டகுப்பம்** (*Tandekuppam*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மோபிரிபட்டி ஊராட்சிக்கு உட்பட்ட ஒரு கிராமம் ஆகும்.
# தண்டகுப்பம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 36 கிலோமீட்டர் தொலைவிலும், அரூரிலிருந்து 4 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°03'49.0"N 78°27'35.5"E ஆகும்.
# தண்டகுப்பம்

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த கிராமத்தில் 407 குடும்பங்களும் 1618 மக்களும் வசிக்கின்றனர். இதில் 828 ஆண்களும் 790 பெண்களும் அடங்குவர்.
# தேவை இழுவை கோட்பாடு

**தேவை இழுவை கோட்பாடு** (Demand-pull Theory) எனபது பொருளியியலில், பண்டங்களும் பணிகளும் அளிப்பு அதிகமாக உள்ளபோது பொருளுக்கான விலையும் தேவையும் அதிகமாக உள்ளதைக் குறிக்கும் கோட்பாடாகும். இக்கோட்பாட்டின்படி எதிர்பார்க்கப்படும் தேவையில் ஏற்படும் மாற்றங்களால் உந்தப்பட்டு புதுமையான செயல்பாடுகள் அதிகாிக்கும். சந்தையின் போட்டி அமைப்பு முறை மற்றும் புதிய உற்பத்திப் பொருள்களின் மதிப்பு அல்லது பொருளாதாரப் பயன்களை எதிர்பார்க்கும் நிறுவனங்களின் திறன் ஆகியவற்றில் பாதிப்புகள் ஏற்படும்.
# இரண்டாம் தமிழ் சங்கம்

**இரண்டாம் தமிழ் சங்கம்**  
இடைச்சங்கம் அல்லது இரண்டாம் சங்கம். கி.மு. 3000 முதல் 1500 வரை
முதல் சங்கமிருந்த தென்மதுரை அழிந்து போகவே மீண்டும் சங்கத்தை உருவாக்க எண்ணிய “பாண்டிய மன்னம் கடுங்கோன்” என்பவன் கபாடபுரத்தை அமைத்து அதில் இடைச்சங்கத்தை நிறுவி தமிழ் மொழியைப் போற்றி வளர்த்தான். இச்சங்கம் சுமார் கி.மு. 3000 முதல் கி.மு 1500 வரை ஏறக்குறைய 1500 ஆண்டுகள் நிலை பெற்றிருந்தது. இச்சங்கத்தில் அவைப் புலவர்களாக தொல்காப்பியர், கீரந்தையர் போன்ற பெரும் புலவர்களும் வீற்றிருந்தனர். இவர்களுக்கு அகத்தியம், மாதிரி நூலாகத் துணைபுரிந்தது. வால்மீகி ராமாயணம், வியாச பாரதம் போன்றவைகளின் வாயிலாக கபாடபுரத்தைப் பற்றிய பல செய்திகளை அறிய முடிகிறது. மேலும் கபாடபுரம் பாண்டியனின் தலைநகரமாக மட்டுமல்லாமல் ஒரு சிறந்த துறைமுகமாகவும் திழ்ந்தது.
“இவ்வகை யரசிற் கவியரங்கேறினார்
ஐவகையரசர் ஆயிடைச் சங்கம்
விண்ணகம் பரவும் மேதகுகீர்த்திக்
கண்ணகல் பரப்பிற் கபாட புரமென்”
என்ற பழைய அகவற்பாவும் கபாடபுரத்தில் இடைச்சங்கம் இருந்த செய்தியை சுட்டிக் காட்டுகிறது.  
**ஆதாரங்கள்:**  
இந்த சங்கம் இருந்தமைக்கு ஆதாரங்கள், வால்மீகி ராமாயணத்தின் கிஷ்கிந்தா காண்டத்தில் குறிப்பிடப்பட்டுள்ளது. அர்த்தசாத்திரம் நூலில் கௌடில்ய மகரிஷியும் இதை பற்றி எழுதி உள்ளார். இச் சங்கம் மூன்றாம் கடற்கோளால் அழிந்தது. தொல்க்காப்பியத்தை தவிர ஏனைய நூல்கள் அனைத்தும் அழிந்தன.
# கண்ணாலா அருவி

**கண்ணாலாஅருவி** (Kanalla Falls) என்பதுஆஸ்திரேலியாவில் உள்ள ஓர் புகழ் பெற்றஅருவி ஆகும். இது தெற்கு ஆஸ்திரேலியா மாநிலத்தில், ஃபிளின்டர்ஸ் மலைத் தொடரில், உள்ள எடோவிகிரீக் மலை மீது அமைந்துள்ளது.
# கண்ணாலா அருவி

## அமைவிடம்

இது ஃபிளெண்டர்ஸ் ரேன்ஸ் தேசிய பூங்காவிற்கு அருகே ஹேக்கர் கிராமத்திற்கு வடக்கே சுமார் 44 கிலோமீட்டர் (27 மைல்) தொலைவிலும், மற்றும் அடிலெயிட்க்கு வடக்கில் 380 கிலோமீட்டர் (240 மைல்) தொலைவில் அமைந்துள்ளது.  கடல் மட்டத்திலிருந்து 433 மீட்டர் (1,421 அடி) உயரத்தில் செயின்ட் மேரி பீக் மற்றும் பிற மலைகளில் இருக்கும் அருவிகள்; கீழே உள்ள வீல்பேனா பவுண்டு பள்ளத்தாக்கில் 64-79 மீட்டர் (210-259 அடி) வரையில் வீழ்கிறது.
# போர்டோ பசை (10 சதம்)

**போர்டோபசை** (BORDEAUX PASTE) என்பது மரங்களில் ஏற்படும் காயங்களின் மூலம் நோய் பரவாமல் தடுக்க உதவும் தாமிர பூசணக் கொல்லியாகும்.
# போர்டோ பசை (10 சதம்)

## போர்டோ பசை (10 சதம்)

### தேவையான பொருட்கள்

- மயில் துத்தம் (காப்பர் சல்பேட் CuSo4) 1 கிலோ
- நீர்த்த சுண்ணாம்பு 1 கிலோ
- தண்ணீர் 100 லிட்டர்
# போர்டோ பசை (10 சதம்)

## போர்டோ பசை (10 சதம்)

### செய்முறை

ஒரு கிலோ காப்பர் சல்பேட் மற்றும் ஒரு கிலோ நீர்த்த சுண்ணாம்பு இவைகளை ஒன்றாக பத்து லிட்டர் தண்ணீரில் கலந்துபசையாக உருவாக்க வேண்டும். மரத்தில் ஏற்படும் காயங்களுக்கும் மற்றும் கவாத்து செய்வதால் ஏற்படும் காயங்களுக்கும் இதை பூச வேண்டும். அவ்வாறு வெட்டு காயங்களைப் பாதுகாக்கா விட்டால் எளிதாக பூசணம், பக்டீரியா, நுண்ணுயிரிகள் போன்றவை உள்சென்று நோய்களை உருவாக்கும்,
# போர்டோ பசை (10 சதம்)

## போர்டோ பசை (10 சதம்)

### கட்டுப்படுத்தும் நோய்கள்

- காய்கறிப் பயிர் - நாற்றழுகல் நோய்
- வெற்றிலை - பைட்டோப்தொரா வாடல் நோய்
- தென்னை - தஞ்சாவூர் வாடல் நோய்
- உருளை மற்றும் தக்காளி = பின் பருவ கருகல் நோய்
- திராட்சை - அடிச் சாம்பல் நோய்  
தமிழ்நாடு வேளாண்மைப் பல்கலைக்கழகம், திறந்தவெளி மற்றும் தொலைதூரக் கல்வி இயக்ககம், கோவை வெளியிட்ட பயிர் நோயியல்மற்றும் நூற்புழுவியல் நூல்
# வேளாண் தொழிநுட்பக் கல்லூரி

**வேளாண் தொழில்நுட்பக் கல்லூாி** (Collage of Agricultural Technology) தமிழ்நாட்டில் தேனியில் 2010 ஆம் ஆண்டில் நிறுவப்பட்டது. இந்நிறுவனம் தமிழ்நாடு வேளாண்மைப் பல்கலைக்கழகத்துடன் இணைக்கப்பெற்றது. இக்கல்லூாி வளாகத்தில் 15 வகுப்பறைகள் 8 ஆய்வகங்கள், 1 தோ்வறை, நூலகம் மற்றும் கணிணியறை ஆகியவற்றை கொண்டுள்ளது. மாணவா்கள் தங்கிப் படிக்கும் இக்கல்வி நிறுவனத்தில் 150 அறைகளுடன் மாணவ, மாணவிகளுக்கு தனித்தனி விடுதி வசதிகள் உள்ளன. பாடத்துணை செயல்காடுகளான தேசிய நலப்பணி திட்டம் மற்றும் யோகா போன்றவையும் மாணவா்களுக்கு கற்பிக்கப்படுகிறது.
# மோபிரிபட்டி

**மோபிரிபட்டி** (*Mopiriaipatti*) என்பது தமிழ்நாட்டின், தர்மபுரி மாவட்டம், அரூர் நகராட்சிக்கு உட்பட்ட ஒரு சிற்றூர் ஆகும்.
# மோபிரிபட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 44 கிலோமீட்டர் தொலைவிலும், சென்னையில் இருந்து 257 கிலோமீட்டர் தொலைவிலும் உள்ளது.
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°04'02.6"N 78°28'22.1"E ஆகும். இங்கு 417 குடும்பங்களும் 1594 மக்களும் வசிக்கின்றனர். இதில் 798 ஆண்களும் 796 பெண்களும் அடங்குவர்.
# மோபிரிபட்டி

## நிருவாகம்

மோபிரிபட்டி ஊராட்சியின் ஒரு பகுதியாக இருந்த இந்த ஊர் 2025 ஆம் ஆண்டு அரூர் நகராட்சியுடன் இணைக்கப்பட்டது.
# குன்றத்தூர் சுப்பிரமணிய சுவாமி கோயில்

**குன்றத்தூர் சுப்பிரமணிய சுவாமி கோயில்** என்ற **குன்றத்தூர் முருகன் கோயில்** என்பது சென்னையின் புறநகர் பகுதியான காஞ்சிபுரம் மாவட்டத்தின் குன்றத்தூர் என்னும் ஊரில் அமைந்துள்ளது. இக்கோயில் கௌமாரத்தின் முழுமுதற் கடவுளான முருகனுக்கு உரிதான கோவிலாகும்.
# குன்றத்தூர் சுப்பிரமணிய சுவாமி கோயில்

### தலபுராணம்

இந்து சமய தொன்மத்தின்படி முருகப்பெருமான் திருப்போரூரில் இருந்து திருத்தணிக்கு தனது பயணத்தின்போது இம்மலையில் தங்கினார் என கூறப்படுகிறது.
# குன்றத்தூர் சுப்பிரமணிய சுவாமி கோயில்

## வரலாறு

இக்கோயில் பொ.ஊ. பன்னிரெண்டாம் நூற்றாண்டில் இரண்டாம் குலோத்துங்க சோழனால் கட்டப்பட்டது. 1726-ஆம் ஆண்டில் மதுரை நாயக்கரால் மேம்படுத்தப்பட்டது. குன்றத்தூர் முருகன் கோயில் சுமார் 900 ஆண்டுகளாகப் பக்தர்களால் வழிபடுவதாக கூறப்படுகிறது. குன்றத்தூர் முருகன் கோவில் கிபி 10ஆம் நூற்றாண்டில் சோழர்களால் கட்டப்பட்டது இந்த குன்றத்தூர் முருகன் கோவில். தமிழ்நாட்டில் தொண்டை மண்டலத்தில் மிகவும் முக்கியமான முருகன் கோவில் ஆகும்.
# குன்றத்தூர் சுப்பிரமணிய சுவாமி கோயில்

## வரலாறு

#### கோவிலின் சிறப்புகள்

இது 84 படிகள் கொண்ட மலைக்கோவில்.
மூலவர் வட திசையைப் பார்த்து உள்ளார்.
# குன்றத்தூர் சுப்பிரமணிய சுவாமி கோயில்

## கோவில் அமைப்பு

இக்கோயிலின் கருவறையில் வள்ளி, தெய்வானை உடனுறை முருகப்பெருமான் உள்ளார். முருகப்பெருமான் கருவறை கோஷ்டத்தில் தட்சிணாமூர்த்தி, விஷ்ணு துர்க்கை ஆகிய மூர்த்தங்கள் உள்ளன. கோவிலின் பிரகாரத்தில் காசி விசுவநாதர், விசாலாட்சி, பைரவர், நாகர், நவக்கிரக சன்னிதிகள் ஆகியவை அமைந்துள்ளன.  
மண்டபத்தின் ஓரத்தில் உள்ள அரசமரத்தின் அடியில் நாகலிங்கேஸ்வரர் சந்நிதி உள்ளது.
# குன்றத்தூர் சுப்பிரமணிய சுவாமி கோயில்

## நேர்த்திக்கடன்

- அரச மரத்தில் தொட்டில் கட்டி பிராத்தனை.
- குழந்தையின் எடைக்கு எடை பழம், சர்க்கரை, வெல்லம் அளித்தல்.
# குன்றத்தூர் சுப்பிரமணிய சுவாமி கோயில்

## கந்தழீஸ்வரர்

குன்றத்தூர் மலையில் இருந்த முருகப்பெருமான், ஒரு சிவலிங்கத்தை உருவாக்கி பிரதிஷ்டையும் செய்து பூஜித்தார். மலை அடிவாரத்தில் தனி கோவிலில் ‘கந்தழீஸ்வரர்’ உள்ளார்.
# குன்றத்தூர் சுப்பிரமணிய சுவாமி கோயில்

## படத்தொகுப்பு

<>  
</>
# மூன்றாம் தமிழ் சங்கம்

**மூன்றாம் தமிழ் சங்கம்** என்பது கபாடபுரம் கடலால் அழிந்த பிறகு தற்போது உள்ள மதுரையில் தொடங்கிய கடைச் சங்கம் ஆகும். இரண்டாம் சங்கத்தை நடத்தி, கபாடபுரம் அழியும் போது அங்கிருந்து பிழைத்து வந்த முடத்திருமாறனால் இது, தொடங்கப் பெற்றது.  
இச்சங்கம் முடத்திருமாறன் முதலாக உக்கிரப்பெருவழுதி ஈறாக 49 அரசர்களால் நடத்தப் பெற்றது. 1850 ஆண்டுகள் இச்சங்கம் நடைபெற்றது. இச்சங்கத்தில் சிறுமேதாவியார், சேந்தம்பூதனார், அறிவுடையரனார், பெருங்குன்றூர்க்கிழார், இளந்திருமாறன், மதுரை ஆசிரியர் நல்லந்துவனார், மருதன் இளநாகனார், நக்கீரனார் என 449 புலவர்கள் பாடினர். இதில் எழுதப்பட்ட நூல்கள் அகநானூறு, குறுந்தொகை, நற்றிணை, புறநானூறு, ஐங்குறுநூறு, பதிற்றுப்பத்து, கலித்தொகை, பரிபாடல் போன்றவை ஆகும்.  
முச்சங்கங்கள் பற்றிய மேற்கண்ட செய்திகளை இறையனார் களவியல் உரை என்ற கி.பி. 8ஆம் நூற்றாண்டில் எழுதப்பட்ட நூல்தான் கூறுகின்றது. இந்நூல் கூறும் செய்திகள் முழுமையான நம்பிக்கைக்குரியனவா என்பது ஆராய்ச்சிக்குரியதாகும்.  
இருப்பினும் சங்கம் என்ற ஓர் அமைப்பு, பாண்டியர்களால் நடத்தப் பெற்றமை குறித்துச் சங்க இலக்கியங்களில் சான்றில்லை என்றாலும், பிற்கால இலக்கியங்களிலும் நிறையச் சான்றுகள் கிடைக்கின்றன.  
முச்சங்கங்களும் இருந்த கால அளவு, பாடிய புலவர்களின் எண்ணிக்கை, சங்கம் நடத்திய அரசர்கள் பற்றி இறையனார் களவியல் உரை கூறும் செய்திகள் முழுமையும் உண்மையாக இருக்க வாய்ப்பு இல்லை. கி.மு.500 முதல் கி.பி.200 முடிய உள்ள காலமே சங்கம் நடைபெற்ற காலமாக இருக்க முடியும்.
# கரும்பு செவ்வழுகல் நோய்

கரும்பு செவ்வழுகல் நோய்(கொல்லட்டோடிரிக்கம் ஃபால்கேட்டம்) என்னும் பூசணம் தாக்குவதால் ஏற்படுகிறது. இந்நோய் திடீரென அதிக அளவில் தோன்றி பெரும் சேதத்தை உருவாக்கும். அறிகுறிகள் ஆரம்பத்தில் தெரியாமல் கரும்பு முதிரும் போது தெரியும். இலையின் நுனிப்பாகம் மஞ்சளாகி தண்டின் உள்ளே சிவப்பு நிறமாகவும் வெண்ணிற படைகளும் தெரியும். தண்டிலுள்ள சர்க்கரை பூசணத்தணால் நொதிக்கப்பட்டு சாராயமாக மாறி நாற்றம் வீசும். இதை கட்டுப்படுத்த கார்பண்டாசிம் மருந்து விதை நேர்த்தி மற்றும் இலையில் தெளித்து கட்டுப்படுத்தலாம்.
# காய்கறி விவசாயம்

-வண்ணம் தீட்டப்பட்ட மரக்கட்டைகளால்உள்ளது.]]
**காய்கறி விவசாயம்** (*Vegetable farming*)என்பது மனித நுகர்வுக்காக காய்கறிகளை வளர்ப்பது ஆகும். இந்த பழக்கம் பத்து ஆயிரம் ஆண்டுகளுக்கு முன்பு உலகின் பல பகுதிகளில் தொடங்கியது; குடும்பங்கள் தங்கள் சொந்த நுகர்வுக்காக அல்லது உள்நாட்டில் வர்த்தகம் செய்ய காய்கறிகளைப் பயிரிட ஆரம்பித்தன. முதலில் மனித உழைப்பைக் கொண்டு செய்யப்பட்டது. காலப்போக்கில் கால்நடைகள் வளர்க்கப்பட்டு, அவற்றைக் கொண்டு நிலங்கள் உழவு செய்யப்பட்டன. சமீபத்தில், இயந்திரமயமாக்கலானது இயந்திரத்தின் மூலம் செய்யக்கூடிய கிட்டத்தட்ட அனைத்து செயல்களாலும் காய்கறி விவசாயத்தில் புரட்சியை ஏற்படுத்தியுள்ளது. சிலர், அவர்கள் இடத்திலேயே நன்கு விளையக்கூடிய குறிப்பிட்ட பயிர்களை வளர்க்கிறார்கள். சொட்டுநீர்ப் பாசனம், மேட்டுப்பாத்தி தோட்டம், கண்ணாடியின் கீழ் சாகுபடி செய்தல் போன்ற புதிய முறைகள் பயன்படுத்தப்படுகின்றன. விவசாயிகள் அவர்களே காய்கறிகளைப் பறித்தெடுத்து, உழவர் சந்தைகள், உள்ளூர் சந்தைகள் அல்லது சொந்த விற்பனை மூலம் விற்கலாம். அல்லது அவர்கள் அறுவடை செய்யாமல், மொத்த விற்பனையாளர்கள், சேமிப்பாளர்கள் அல்லது சில்லறை விற்பனையாளர்களிடம் மொத்தமாக ஒப்படைக்கலாம்.
# வேங்கியாம்பட்டி

**வேங்கியாம்பட்டி** (*Vengiampatti*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது பொன்னேரி ஊராட்சிக்கு உட்பட்டது.
# வேங்கியாம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 42 கிலோமீட்டர் தொலைவிலும், அரூரில் இருந்து 15 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°03'46.0"N 78°31'27.9"E ஆகும்.
# வேங்கியாம்பட்டி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் 485 குடும்பங்களும் 1873 மக்களும் வசிக்கின்றனர். இதில் 966 ஆண்களும் 906 பெண்களும் அடங்குவர்.
# கட்டேகாட் நீர்சந்தி

**கட்டேகாட் நீர்ச்சந்தி** (*Kattegat*) டென்மார்க்கின் சிலாண்டு தீவுக்கும் ஜெட்லாண்ட் முந்நீரகத்திற்கும் இடையில் செல்ல கூடிய நீரிணையாகும். இந்த நீரிணை வடக்கில் உள்ள ஸ்கஜெராக் வழியாக வடகடலுடனும், நீளத்திட்டுகள் வழியாகப் பால்டிக் கடலுடனும் இணைக்கப்பட்டுள்ளது. 5700 வடக்கு அகலாங்கு, 1100 கிழக்கு நெட்டாங்கில் இது அமைந்துள்ளது. இதன் மொத்தப்பரப்பு 25486 சதுர கிலோமீட்டர் ஆகும். இது 220 கிலோமீட்டர் நீளமும், 37-88 மீட்டர் வரை பல்வேறு அளவு அகலங்களையும் கொண்டுள்ளது. கட்டேகாட் நீர்சந்தியின் தோராயமான ஆழம் 26 மீட்டர் ஆகும். பால்டிக் கடலிலிருந்து வரும் மேற்பரப்பு நந்நீர்ப் பாய்வதால் உப்புத்தன்மை அளவு 23 % வரை குறைந்து காணப்படுகிறது. டென்மார்க் நாட்டுத் தீவுகளான லேசோ அன்ஹோல்ட் , சம்சோ ஆகியவை இதில் அமைந்துள்ளன. ஸ்வீடன் நாட்டைச் சேர்ந்த கோடென்பெர்க் ஹாம்ஸ்டம் டென்மார்க்கைச் சார்ந்த ஆர்க்கஸ் போன்றவை இங்கு அமைந்துள்ள முக்கியத் துறைமுகங்களாகும், கட்டேகாட் நீர்சந்தி ஒரு முக்கியமான கடற்பயண வழியாகவும், சிறந்த கோடைகால உல்லாச இடமாகவும் திகழ்கிறது.  
- அறிவியல் களஞ்சியம், தொகுதி ஏழு, தஞ்சைத் தமிழ் பல்கலைக்கழகம்
# உத்திரமேரூர் சுந்தரவரதராஜ பெருமாள் கோயில்

**உத்திரமேரூர் சுந்தரவரதராஜ பெருமாள் கோயில்** என்பது தமிழ்நாட்டடின், காஞ்சிபுரம் மாவட்டம் உத்திரமேரூரில் அமைந்துள்ள ஒரு பெருமாள் கோயில் ஆகும். இக்கோயில் திராவிட கட்டிடக்கலை பாணியில் அமைந்துள்ளது. இந்த கோயில் முதலில் பல்லவரால் கட்டப்பட்டது, பின்னர் சோழர்கள், பாண்டியர்கள், சம்பவராயர்கள், விஜயநகர மன்னர்கள், நாயக்க மன்னர்கள் போன்றோரால் திருப்பணிகள் செய்யபட்டது.  
இந்த சுந்தரராஜ வரதனைப் பிரும்மா, ருத்ரன், பூதேவி, மார்க்கண்டேயர் முதலியோர் வழிபட்டு முத்தியடைந்தார்கள் என்பது தல புராண வரலாறு கூறும் செய்தியாகும்.
# உத்திரமேரூர் சுந்தரவரதராஜ பெருமாள் கோயில்

## கோயில் அமைப்பு

இக் கோயில் மூன்று தளங்களைக் கொண்டுள்ளது. அடித்தளத்தில் சுந்தர வரதராஜர் உள்ளார். இவர் நின்ற கோலத்தில் சேவை சாதிப்பார். இவரைத் தவிர, இந்த அடித்தளத்திலேயே அச்சுத வரதன், அநிருத்தவரதன், கல்யாணவரதன், ஆனந்தவல்லித்தாயார், ஆண்டாள் முதலியோர் உள்ளனர்.  
அடுத்த தளத்தில் இருப்பவர் வைகுண்ட வரதர். அவருடன் கிருஷ்ணார்ச்சுனர், யோக நரசிம்மர், லக்ஷ்மி வராகன் ஆகியோர் இருக்கிறார்கள். மூன்றாவது தளத்தில் ரங்கநாதவரதர் பள்ளிகொண்டுள்ளார். இக்கோயில் இப்படி மூன்று தளங்களாகக் கட்டப் பட்டிருந்தாலும், அவைகளில் வீற்றிருக்கும் ஸ்திர பேதங்கள் நேருக்கு நேராக ஒன்றின் மேல் ஒன்றாக அமைக்கப் படவில்லை, இப்படி விமான அமைப்பும் மூர்த்திகளின் அமைப்பும் கொண்ட கோயில் தமிழ் நாட்டில் அதிகம் இல்லை எனப்படுகிறது.
# உத்திரமேரூர் சுந்தரவரதராஜ பெருமாள் கோயில்

## வெளி இணப்புகள்

- வேங்கடம் முதல் குமரி வரை /உத்தரமேரூர் சுந்தரவரதன்
# ராபர்ட் கோல்லியர்

ராபர்ட் கோல்லியர்(1885-1950) ஏராளாமாக எழுதிக் குவித்த வெற்றிகரமான அமெரிக்க எழுத்தாளார் அவருடைய 'தி சீக்ரெட் ஆஃப் தி ஏஜஸ்' மற்றும் 'ரிச்சஸ் வித்தீன் யுவர் ரீச்' ஆகிய புத்தகங்கள் உட்பட அவரது அனைத்துப்புத்தகங்களும்,மெய்யறிவு குறித்த அவரது ஆழமான ஆய்வின் அடிப்படையிலும் வெற்றி ,மகிழ்ச்சி மற்றும் அபரிமிதம் ஆகியவை எவரொருவராலும் எளிதாகவும் உரிமையோடும் சாதிக்கப்படக் கூடியவை என்ற அவரது சொந்த நம்பிகையீன் அடிப்படையிலும் எழுதப்படவை.
# ஈட்டியம்பட்டி

**ஈட்டியம்பட்டி** (*Ettiyampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது பொன்னேரி ஊராட்சிக்கு உட்பட்டது.
# ஈட்டியம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 49 கிலோமீட்டர் தொல்லைவிலும், அரூரிலிருந்து 4 கிலோமீட்டர் தொலைவிலும், மாநில தலைநகரான சென்னையிலிருந்து 254 கிலோமீட்டர் தொலைவிலும் அமைந்துள்ளது. மேலும் இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°03'12.5"N 78°32'21.8"Eஆகும்.
# ஈட்டியம்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 250 குடும்பங்களும் 898 மக்களும் வசிக்கின்றனர். இதில் 454 ஆண்களும் 444 பெண்களும் அடங்குவர்.
# ஆலோட் சட்டமன்றத் தொகுதி

**ஆலோட் (சட்டமன்றத் தொகுதி)** (*Alot Assembly constituency*, தொகுதி எண்:223) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span>இத்தொகுதி ரத்லாம் மாவட்டத்தில் அமைந்துள்ளது.
# ஆலோட் சட்டமன்றத் தொகுதி

## தற்போதைய சட்டமன்ற உறுப்பினர்

ஆலோட் சட்டமன்றத் தொகுதியின் தற்போதைய உறுப்பினராக பாரதீய ஜனதா கட்சியைச் சேர்ந்த *ஜிஜேந்திர தாவர்சந்த் கெலாட்* இருக்கிறார்.
# பொன் விளைந்த களத்தூர்

**பொன் விளைந்த களத்தூர்** என்பது தமிழ்நாடு மாநிலத்தின் செங்கல்பட்டு மாவட்டத்தில் அமைந்துள்ள திருக்கழுகுன்றம் வட்டத்தில் ஒரு வருவாய் கிராமம் ஆகும். இந்த ஊா் செங்கல்பட்டிலிருந்து 10 கி.மீ. தொலைவிலும், திருக்கழுக்குன்றத்திலிருந்து 10 கி.மீ. தொலைவிலும் அமைந்துள்ளது.
# பொன் விளைந்த களத்தூர்

## கோயில்கள்

1. ஸ்ரீ முத்துமாரியம்மன் கோவில்
1. பாஞ்சாலி சமேத தர்மராஜா கோவில்
1. திருலட்சுமி நரசிம்ம சுவாமி கோயில் மற்றும் திரு கோதண்டஇராமசுவாமி கோயில் (இந்த இரண்டு கோயில்களும் ஒன்றோடொன்று அருகில் உள்ளன)
1. அருள்மிகு மீனாட்சி அம்மன் சமேத ஸ்ரீ முங்கடுமீஸ்வரர் கோவில்
1. பொன் பாத்திர குடம் - சதுா்ப்புஜராமன் (பொன் விளைந்த களத்தூரில் இருந்து 4 மைல் தொலைவில்)
# பொன் விளைந்த களத்தூர்

## கல்வி

அரசு உயர்நிலைப்பள்ளி, பொன் விளைந்த களத்துாா், சென்னை, தமிழ்நாடு
# பொன் விளைந்த களத்தூர்

## போக்குவரத்து

பொன் விளைந்த களத்துாா், உள்ள ஓட்டிவாக்கம் ரயில் நிலையத்திலிருந்து ஒரு நடைபாதைக்கு அருகில் அமைந்துள்ளது.
# பொன் விளைந்த களத்தூர்

## மேலும் தகவல்களுக்கு

சோழர் காலத்தில் 12-ஆம் நூற்றாண்டில் வாழ்ந்த புலவர் புகழேந்தி புலவர் , இவர் பிறந்த இடம்,இவர் இயற்றிய நூல் நளவெண்பா..  
நளவெண்பா மிகச் சிறந்த **427** (பாயிரம் +7+420) வெண்பாக்களையுடையது; இதன் காரணமாக **வெண்பாவிற் புகழேந்தி** என்றும் புகழப்படுகிறார்.  
20 ம் நூற்றாண்டில் திரு கோதண்டஇராமசுவாமி ராமசாமி ஆலயத்தில் தர்பாசயனே சேதுராமர் சன்னதி நிறுவப்பட்டது. கோயிலின் எல்லைகளுக்குள்ளேயே உற்சவ விகாரம் -திரு கோதண்டஇராமசுவாமிராமர் கிணற்றடியில் காணப்பட்டார், அதே சமயம் களத்தூரில் உள்ள பக்தர்களில் ஒருவரான கனவில் வெளிப்படுத்தப்பட்டார். சிலை கல்வெட்டில் உள்ளது பொன் விளைந்த களத்துாா்- "தனுஷ்கோடி ராமர்" கிரிமோட்டில் உள்ளது.
# பொன் விளைந்த களத்தூர்

## வரலாறு

தர்பாசயன சேதுராமரின் மூலாதாரம் சேலம் விஜயராகவாச்சாரியரின் பேரனாலேயே நிறுவப்பட்டது, அகோபில மடத்தின் 44 வது ஜீயரால் கும்பாபிசேகம் செய்யப்பட்டது.
கோதண்ட இராமர் கோவில் திரு பட்டாபிராமரின் (பிரதான சன்னிதி), திரு தேவி மற்றும் பூதேவி, தாயார் சன்னிதி, ஆழ்வாா்கள் சன்னிதி, ஆஞ்சநேயர் சன்னிதி, சக்கரத்தாழ்வாா் சன்னதி
நரசிம்மர் கோயில் மற்றும் கோதண்ட இராமசாமி கோயில் ஆகிய இரண்டு கோயில்களில் அழகான தோட்டங்கள் உள்ளன.
ஒவ்வொரு மூன்று ஆண்டுகளுக்கு ஒருமுறை, துரியோதனனின் அழிவை குறிக்கும் கொண்டாட்டம் தர்மராஜா கோயிலில் சிறப்பான முறையில் கொண்டாடப்படுகிறது.
# அபக நங்கநல்லூர் சாலை மெட்ரோ நிலையம்

**அபக நங்கநல்லூர் சாலை மெட்ரோ நிலையம்** (*OTA Nanganallur Road metro station*) என்பது சென்னை மெட்ரோவின் நீல வழித்தடத்தில் உள்ளது. முன்னர் நங்கநல்லூர் சாலை மெட்ரோ நிலையம் என்று அழைக்கப்பட்ட இந்த நிலையத்தின் அருகில் தரைப்படை அதிகாரிகள் பயிற்சிக் கழகம் அமைந்துள்ளதை கருத்தில்கொண்டு, இந்தியத் தரைப்படையினை கொளரவிக்கும் விதமாக அண்மையில் பெயர் மாற்றம் செய்யப்பட்டது.
இந்நிலையமானது நங்கநல்லூர், ஆலந்தூர், பரங்கிமலை மற்றும் அதன் சுற்றி உள்ள பகுதிகளுக்கு பயன்படுகிறது
# அபக நங்கநல்லூர் சாலை மெட்ரோ நிலையம்

## கட்டுமானம்

இந்த நிலையத்தின் கட்டுமானமானது, ஈரோட்டைச் சேர்ந்த யு. ஆர். சி. கட்டுமான (தனியார்) நிறுவனத்தினால் மேற்கொள்ளப்பட்டது.
# அபக நங்கநல்லூர் சாலை மெட்ரோ நிலையம்

## நிலையம்

இந்நிலையமானது அதிகாரிகள் பயிற்சிக் கழகத்தின் ஆருகில் அமைந்துள்ளது. மீனம்பாக்கதிற்கும் இந்நிலையத்திற்கும் இடையே சிறிது தொலைவு நிலத்தடித் தடத்தில் செல்கிறது.
# அபக நங்கநல்லூர் சாலை மெட்ரோ நிலையம்

## மேலும் பார்க்க

- சென்னை மெட்ரோ
- சென்னை பன்னாட்டு வானூர்தி நிலையம்
# நிர்மயா நலக்காப்பீட்டு திட்டம்

**நிர்மயா - நலக்காப்பீட்டு** ( Nirmalya Health Insurance ) என்பது ஊனத்தால் பாதிக்கப்பட்டவர்களுக்கான ஒரு நலக்காப்பீட்டுத் திட்டமாகும். இது தேசிய அறக்கட்டளையின்கீழ் உதவி பெறத் தகுதியான மனவளர்ச்சி குறைபாடு, மூளை முடக்கு வாதம், புற உலக சிந்தனையற்றோர், பல்வகை ஊனத்தால் பாதிக்கப்பட்டோர் ஆகிய நான்கு வகையான ஊனத்தால் பாதிக்கப்பட்ட அனைத்து நபர்களும் நிர்மயா என்ற நலக்காப்பீட்டு திட்டத்தில் குறைந்த கட்டணத்தில் பதிவு செய்து கொள்ள தகுதியானவர்கள் ஆவர்.  
இந்த நான்கு வகையான ஊனத்தால் பாதிக்கப்பட்ட நபர்கள் அதற்கான தேசிய அடையாள அட்டை, குடும்ப அட்டை (அ) இருப்பிடச்சான்று, வருமானச்சான்று, புகைப்பட நகல் ஆகியவற்றுடன் இணைத்து விண்ணப்பிக்கலாம். இதில் வயது வரம்பு இல்லை.
# சிரோமண்டிஸ் துத்வேனிஸ்

**சிரோமண்டிஸ் துத்வேனிஸ்** (Chiromantis dudhwaensis) (துத்வா மரத் தவளை) என்பது ரேக்கோஃபோரிடே குடும்பத்தை சேர்ந்த ஒரு வகை தவளை ஆகும். இது இந்தியாவில் வாழும் ஒரு அகணிய உயிரினம் ஆகும் . இது உத்திரபிரதேசத்தின் துத்வா தேசியப் பூங்காவில் பாதுகாக்கபடுகிறது. இவ்வகை தவளைகள் இந்தியாவின் துணை வெப்ப மண்டல காடுகளிலும், ஈரப்பதம் நிறைந்த காடுகளின் தரையிலும், ஈரப்பதம் நிறைந்த புதர்க்காடுகளிலும் சதுப்புநிலங்களில், புல்வெளிகளிலும் நன்னீரிலும் வாழக்கூடியது.
# ஓக்காப்பி

**ஓக்காப்பி** அல்லது **ஒகாபீ** என்பது ஒட்டகச் சிவிங்கி வகையைச் சேர்ந்த ஒரு பாலூட்டி. இது மத்திய ஆபிரிக்காவிலுள்ள காங்கோ நாட்டின் வடகிழக்கே உள்ள இட்ரு (*itru*) மழைக்காட்டை பூர்வீகமாகக்கொண்டது. ஓக்காப்பியின் உடலில் வரிக்குதிரை யைப் போன்று கோடுகள் இருப்பினும், இது ஒட்டகச்சிவிங்கி இனத்திற்கு நெருக்கமானதாகும். முன்கால்களில் வரிக்குதிரையைப் போல கருப்பு நிறக் குவிப்பைக் கொண்டிருந்தாலும், தலை ஒட்டக சிவிங்கியைப் போலக் கொண்டிருக்கிறது. ஆண் ஓக்காப்பிகள் சிறிய கொம்பைக் கொண்டுள்ளன, பெண் ஒக்காபிகளுக்கு சிறிய புட்ப்பு மட்டமே உண்டு, ஒட்டகசிவிங்கியைப் போலவே நிமிர்நுத் நிற்கும் காதுகளைக் கொண்டிருக்கிறது. நுண்ணிய ஒலி அளவுகளையும் கூட எளிதில் உணரும் ஆற்றல் மிக்கவை. ஒட்டக சிவிங்கியை ஒத்த கருப்புநிற நாக்கினையும் கொண்டிருக்கிறது. வரிகளும், கலவையான வண்ணங்களும் இவ்விலங்கினங்களுக்கு சிறந்த உருமறைக் காரணிகளாக இருக்கின்றன.  
ஓக்காப்பிகள் மிக நீண்ட நாக்கினைக் கொண்டுள்ளதால் எட்டியுள்ள இலை தழைகளை இழுத்து உண்ண ஏதுவாகிறது. நாக்கு நீளமாக இருப்பதால் கண் வரை எட்டும். தனது கண்களை தானே நக்க இயலும் விலங்கு இது ஒன்றே. ஓக்காப்பி 1.9 முதல் 2.5 மீட்டர் உயரம் வரை வளரும். 200 முதல் 270 கிலோ எடை வரை இருக்கும். இது ஒரு தாவர உண்ணி விலங்கு. மேற்கு ஆப்பிரிக்காவின் மழைக்காடுகளில், புதிதாக முளைக்கும் இளந்தளிர்களின் மொட்டுக்களையும், இலைகளையும் விரும்பி உண்டு உயிர்வாழ்கின்றது. எல்லைகளை நிர்ணயம் செய்யவும், தனது இருப்பினைத் தெரிவிக்கவும் ஒருவித இரசாயனப் பொருளை (பெரமோன்) பாதங்களில் சுரக்கவிடுவதன் மூலமாக பிற விலங்கினங்களோடு தொடர்பு கொள்கின்றது. பெண் ஒக்காபிகள் 14 மாதங்கள் முதல் 16 மாதங்கள் வரை கருவைச் சுமந்து குட்டியை ஈனுகின்றன. இவை 20முதல் 30 ஆண்டுகள் வரை வாழக்கூடியன.  
1887 இல் பத்திரிகைகள் மூலம் பிரபலப்படுத்தப்பட்ட திரு ஹென்ரி மொர்டொன் சுடான்லி அவர்களின் பயணக்குறிப்பேடுகளின் மூலம் ஓக்காப்பி பற்றி மேற்குலகம் அறிந்துகொண்டது. 1901 இல் இங்கிலாந்தை சேர்ந்த திரு ஹரி ஜொன்ச்டொன் இறந்த ஓக்காப்பியின் உடலை லண்டன் நகரத்துக்கு அனுப்பிவைத்தார். இது பத்திரிகைகளில் முக்கிய செய்தியாக வெளிவந்து மக்கள் மத்தியில் ஓக்காப்பி இனத்தை பற்றிய ஆர்வத்தை தூண்டியது. 2011 ஆம் ஆண்டு கணக்கெடுப்பின் படி, கிட்டத்தட்ட 20,000 ஓக்காப்பிகள் இட்ரு காடுகளில் உயிர் வாழ்கின்றன. 42 நாடுகளின் மிருகக்காட்சி சாலைகளிலும் காணப்படுகிறது.
# தந்தை பெரியார் அரசு தலைமை மருத்துவமனை, ஈரோடு

**தந்தை பெரியார் ஈரோடு அரசு மாவட்ட தலைமை மருத்துவமனை**, என்பது தமிழ்நாட்டின் ஈரோடு மாவட்ட தலைமை மருத்துவமனையாகும். இது நகரின் மையப்பகுதியில் பேருந்து நிலையத்திற்கும், புகைவண்டி நிலையத்திற்கும் இடையில் அமைந்துள்ளது. ஈரோடு மாவட்டத்தின் அரசு தலைமை மருத்துவமனையாக அமைந்துள்ள இந்த மருத்துவமனை 1956 ஆம் ஆண்டு உருவாக்கப்பட்டது.
# தந்தை பெரியார் அரசு தலைமை மருத்துவமனை, ஈரோடு

## பெயர்க்காரணம்

ஆரம்ப காலங்களில் ஈரோடு நகருக்கான அரசு மருத்துவமனை பன்னீர்செல்வம் பூங்கா அருகிலுள்ள கனி மார்க்கெட் வளாகத்தில் செயல்பட்டு வந்தது. நகர வளர்ச்சிக்கேற்ப மருத்துவமனையை மேம்படுத்த வேண்டியும் இடப்பற்றாக்குறையை கருத்தில் கொண்டும் இம்மருத்துவமனை தற்போதுள்ள இடத்திற்கு மாற்ற 1950 ஆம் ஆண்டு திட்டமிடப்பட்டது. அரசானது மக்களின் பங்களிப்பாக ரூபாய் ஒரு இலட்சம் கட்ட வேண்டும் என்று கூறியது. அன்றைக்கு ஈரோடு நகரின் முக்கிய பிரமுகர்கள் தந்தை பெரியாரிடம் சென்று , "நாம் அனைவரும் தலைக்கு பத்தாயிரம் ரூபாய் கட்டி இந்த மருத்துவமனையை கொண்டு வரலாம்" என்று கூறியபோது, தந்தை பெரியார், "நீங்கள் எல்லாம் ஏன் இவ்வளவு சிரமப்படுகிறார்கள்? அந்த ஒரு இலட்சம் ரூபாயை நானே கட்டுகிறேன்" என்று சொல்லி, அந்த பணத்தை அரசுக்கு செலுத்தியதன் விளைவாக, இம்மருத்துவமனை 1956 ஆம் ஆண்டு ஈரோட்டுக்கு பயன்பாட்டிற்கு வந்து , "தந்தை பெரியார் அரசு தலைமை மருத்துவமனை" என்ற பெயருடன் தற்போது இயங்கி வருகிறது.
# தந்தை பெரியார் அரசு தலைமை மருத்துவமனை, ஈரோடு

## வசதிகள்

இம்மருத்துவமனை, 608 படுக்கை வசதி கொண்டதாகும். மேலும் இங்கு அறுவை சிகிச்சை பிரிவு, குழந்தைகள் நலம், மகப்பேறு, கண் சிகிச்சை, மன நோயாளிகள் பிரிவு, காசநோய் பிரிவு, எம்ஆர்ஐ., ஸ்கேன், எக்ஸ்ரே வசதி , டயாலிசஸ் மற்றும் பாலியல் தொற்று நோய் சிகிச்சை பிரிவு என ஒவ்வொரு வியாதிக்கென்றும் தனித்தனி பிரிவுகள் உள்ளன. இதன் மூலம் உள்நோயாளிகளும், வெளிநோயாளிகளுமாக பல்லாயிரக்கணக்கானோர் சிகிச்சை பெற்று வருகின்றனர். 88 மருத்தவ பணியிடங்களைக் கொண்ட இங்கு சுமார் 86 மருத்துவர்கள் பணிபுரிகிறார்கள்.
# தந்தை பெரியார் அரசு தலைமை மருத்துவமனை, ஈரோடு

## பல்நோக்கு உயர்சிறப்பு மருத்துவமனை

இந்த அரசு தலைமை மருத்துவமனையை பல்நோக்கு உயர்சிறப்பு மருத்துவமனையாக தரம் உயர்த்தும் பொருட்டு அப்போதைய முதல்வர் எடப்பாடி பழனிச்சாமியினால் 2019ஆம் ஆண்டு அறிவிப்பு வெளியிடப்பட்டு அதற்கான பணிகள் நடைபெற்று வருகின்றன. அனைத்து முதுநிலை மருத்துவ சிகிச்சைகளும் அதற்கான வசதிகளும் ஒரே இடத்தில் கிடைக்கும்படி 8 தளங்களுடன் உயர் சிறப்பு மருத்துவமனைக்கான பலநோக்கு கட்டிடம் கட்டப்பட்டு வருகிறது. இதில் மேலும் 500 படுக்கை வசதிகளும் 124 சிறப்பு மருத்துவர்கள் மற்றும் மருத்துவப் பணியாளர்களை பணியமர்த்தவும் அரசாணை வெளியிடப்பட்டுள்ளது.  
ஏப்ரல் 2020 இல், தமிழ்நாட்டில் ஈரோடு மாவட்டத்துக்கான கொரோனா வைரஸ் தொற்றுநோய்க்கு சிகிச்சையளிப்பதற்கான கொரோனா சிறப்பு மருத்துவமனையாக இந்த மருத்துவமனை அறிவிக்கப்பட்டது, அதற்கு முன்பதாக ஈரோடு மருத்துவக் கல்லூரி மருத்துவமனையும் கொரோனா சிறப்பு மருத்துவமனையாக அறிவிக்கப்பட்டது.
# தந்தை பெரியார் அரசு தலைமை மருத்துவமனை, ஈரோடு

## மேலும் பார்க்க

அரசு ஈரோடு மருத்துவக் கல்லூரி
# அ. பொன்னேரி

**பொன்னேரி** (*Ponneri*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது பொன்னேரி ஊராட்சிக்கு உட்பட்டது.
# அ. பொன்னேரி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 49 கிலோமீட்டர் தொலைவிலும், அரூரிலிருந்து 4 கிலோமீட்டர் தொலைவிலும், மாநிலத் தலைநகரான சென்னையிலிருந்து 254 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°02'10.9"N 78°32'27.6"E ஆகும்.
# அ. பொன்னேரி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 167 குடும்பங்களும் 630 மக்களும் வசிக்கின்றனர். இதில் 338 ஆண்களும் 292 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 66.5 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# மதுராந்தகம் தொடருந்து நிலையம்

**மதுராந்தகம் தொடருந்து நிலையம்** (*Maduranthakam railway station*, நிலையக் குறியீடு:*MMK*) இந்தியாவின்,தமிழ்நாடு மாநிலத்தில், செங்கல்பட்டு மாவட்டத்தில் மதுராந்தகம் என்னும் ஊரில் உள்ள ஒரு தொடருந்து நிலையம் ஆகும்.  
இது தென்னக இரயில்வே மண்டலத்தின் கட்டுப்பாட்டில் இயங்குகிறது. சென்னை சென்ட்ரல் இரயில்வேயின் தெற்குப் பகுதியில் உள்ள முக்கிய இரயில் நிலையங்களில் இதுவும் ஒன்று மற்றும் விரைவு இரயில் மற்றும் பயணிகள் ரயில் போக்குவரத்து என இரண்டையும் கையாள்கிறது. இந்த இரயில் நிலையம் தென்னிந்தியாவின் பல பகுதிகளான சென்னை, திருச்சி, மதுரை, தூத்துக்குடி, சேலம், புதுச்சேரி, திருவனந்தபுரம் போன்ற இடங்களுடன் இணைக்கப்பட்டுள்ளது.  
அனைத்து பயணிகள் மற்றும் உள்ளூர் இரயில்களும் இந்த இரயில் நிலையத்தில் நிறுத்தப்படுகின்றன. சில விரைவு ரயில்கள் மட்டுமே இங்கே நிறுத்தப்படுகின்றன. அனைத்து விரைவு ரயில்கள் 10 கி.மீ (6.2 மைல்) தொலைவில் உள்ள மேல்மருவத்தூர் இரயில் நிலையத்தில் நிறுத்தப்படுகிறது. இது மதுராந்தகம் வட்டத்திற்கு உட்பட்டதாகும்.
# ஆந்தராகுயினோன் செயல்முறை

**ஆந்தராகுயினோன் செயல்முறை** (ANTHRAQUINONE PROCESS) என்பது ஹைட்ரஜன் பெராக்சைடு தயாரிப்பு முறையாகும். இம்முறை பாஸ் என்பவர் அறிமுகப்படுத்தினாா். ஆக்ஸிஜன் ஒடுக்க முறையில் தொழிற்சாலைகளில் நேரடியாக தனிமங்களில் இருந்து ஹைட்ரஜன் பெராக்சைடு தயாரிக்கப்படுகிறது. இந்த வினையில் 2- அல்கைல் ஆந்தராகுயினோனில் இருந்து ஹைட்ரஜன் பெராக்சைடு தயாரிக்கப்படுகிறது. இவ்வினையில் பெல்லேடியம் வினையூக்கியாக செயல்படுகிறது. கரிமவேதிவினையில் ஆக்ஸிஜனுடன் ஆந்தராகுயினோன் வினைபுாிந்து ஹைட்ரஜன் பெராக்சைடு கிடைக்கிறது. வேறுவகையான எத்தில், டெட்ரா மற்றும் பியுட்டைல் ஆகியவற்றை பயன்படுத்தியும் ஹைட்ரஜன் பெராக்சைடை தயாரிக்கலாம்.  
ஹைட்ரஜன் பெராக்சைடானது பகுதியளவு வடித்தல் முறையில் நீரிலிருந்து பெறலாம். ஹைட்ரஜன் பெராக்சைடுடன் ஒரு சிறிதளவு உடன் விளைபொருட்களும் கிடைக்கும்.இந்த வினையை கீழ்கண்டவாறு எழுதலாம்.
: + &rarr;
ஆக்ஸிஜனுக்கு பதிலாக ஓசோன் வினைபுாிந்தால் டைஹைட்ரஜன் ட்ரைஆக்சைடை இம்முறையில் தயாரிக்கலாம்.
# நவியா ஆறு

**நவியா ஆறு** (Navia river) என்பது வடக்கு ஸ்பெயினில் பாயும் ஒரு ஆறாகும். இந்த ஆறு எசுபானியாவின் தெற்கில் இருந்து வடக்காக கலீசியாவில் இருந்து,
இந்த தன்னாட்சிப் பகுதியான , அஸ்டுரியசுக்கு பாய்கிறது. அது அங்கிருந்து ரிஸா டே நவியா என்றழைக்கப்படும் ஒரு கரையோரப் பகுதியின் வழியாக பிஸ்கே விரிகுடாவழியாக கடலில் கலக்கிறது.
# நீடுழை பொருட்கள்

ஒரு நீடுழை பொருள். அதற்கு ஆற்றல் அளிக்கும் பெட்ரோல் நீடித்து உழைக்காப் அல்லது நுகர்வுப் பொருளாகும்.]]
**நீடுழை பொருட்கள்** என்பவை நீண்டகாலம் பயன்படுத்துவதாக விரைவில் தேய்மானம் அடையாத பொருள்களாகும். குறிப்பாக அப்பொருள்களின் பயன்பாடுகள் மிக நீண்ட காலத்திற்கு வாடிக்கையாளர்கள் நுகரும்வண்ணம் உள்ளதாகும். செங்கற்கள் இதற்கு மிக பொருத்தமான உதாரணமாகும். ஏனெனில் கட்டிடங்களில் உள்ள செங்கற்களின் தேய்மானம் என்பது அனேகமாக இல்லையென்றே கூறமுடியும். குளிர்சாதன பெட்டி அல்லது மகிழுந்து போன்ற நீடுழைப் பொருட்கள் தொடர்ந்து பல ஆண்டு பயன்பாட்டில் இருக்கும். எனவே நீடுழைப் பொருட்கள் பொதுவாக அடுத்தடுத்த கொள்முதல்களுக்கு இடையே நீண்ட காலத்திற்கு பயன்படுவதாக இருப்பதாக வகைப்படுத்தப்படுகின்றன. மோட்டார் வாகனங்கள், புத்தகங்கள், வீட்டு உபயோகப்பொருட்கள், விளையாட்டு உபகரணங்கள், தங்க ஆபரணங்கள், மருத்துவ கருவிகள், விளையாட்டு பொம்மைகள் போன்றவைகள் நீண்டகால பொருட்கள் என அழைக்கலாம்.  
**நீடித்து உழைக்காப் பொருட்கள்** அல்லது **மென்பொருள்கள்** என்பவை நீடுழை பொருட்கள் என்பதற்கு எதிர்மறையானவை. நீடித்து உழைக்காப் பொருட்கள் என்பவை ஒருமுறை பயன்படுத்தும் பொருட்களாகவோ அல்லது மூன்று ஆண்டுகளுக்கும் குறைவான ஆயுட்காலம் கொண்டவை என வரையறுக்கபடலாம். எடுத்துக்காட்டாக அழகு சாதன பொருட்கள், துப்புறவு பொருட்கள், உணவு, எரிபொருள், பீர், சிகரெட்டுகள், மருந்துகள், புகையிலை, அலுவலக பொருட்கள், இரப்பர், நெகிழிகள், துணி, ஆடை, காலணி போன்ற விரைவாக நகரும் நுகர்வோர் பொருட்களும், நீடித்து நிலைக்க முடியாத பொருட்களும் ஆகும்.
நீடுழை பொருட்கள் பொதுவாக வாடகைக்கும் மறு விற்பனைக்கும் கிடைக்கும். ஆனால் நீடித்து உழைக்காப் பொருட்கள் விற்பனைக்கு மட்டுமே கிடைக்கும், வாடகைக்கு கிடைக்காது. நீடித்து உழைக்காப் பொருட்களை வாங்குவது ஒரு முதலீடாக கருதப்படுகிறது.
# இந்தியத் தேனீ

**ஏபிசுசெரானாஇண்டிகா** (*Apis cerana indica*) அல்லது **இந்தியத் தேனீ**என்பது ஆசியத் தேனீயின் ஒரு துணையினம் ஆகும். இவ்வகைதேனீக்கள்இந்தியா, பாக்கித்தான், நேபாளம், மியான்மர், வங்காளதேசம், இலங்கை, தாய்லாந்து போன்ற ஆசியநாடுகளில்காணப்படுகிறது.இதுசாதுவான தேனீயாக உள்ளதாலும் கொட்டும் தன்மையைக் குறைவாக உள்ளதாலும் கூட்டினை விட்டு அரிதாகப் பிரிந்து செல்வதாலும் தேனீவளர்ப்புக்குஅதிகமாக பரிந்துரைக்கப்படுகிறது. இது ஐரோப்பியத் தேனீ (*ஏபிசு மெலிபெரா*) போன்றது. ஐரோப்பியன் தேனீயினை விடச் சற்று பெரியதாக இருப்பதால் இதனை எளிதில் வேறுபடுத்தி அறியலாம். இவ்வகைதேனீக்கள்மரத்தின்கிளைகள்,பொந்துகள்,மனிதனால்கட்டப்பட்டகட்டிடங்கள்,குகைகள்ஆகியவற்றில்தேன்கூட்டைக்கட்டிஅதில்தேனைச் சேமிக்கின்றன. மேலும் இவை தென்னை மரங்களின் முக்கியமான மகரந்தக்காவிகளாக உள்ளன. இவற்றின் கூடு கட்டும் பழக்கம் என்பது, நீடித்த குளிர்காலம் அல்லது குளிர்ந்த வெப்பநிலையுடன் கூடிய மிதமான அல்லது மலைப் பகுதிகளில் உள்ளன. ஐரோப்பியத் தேனீக்களின் வழக்கமான கூட்டமைப்பினை ஒப்பிடும் போது வேலைக்கார தேனீக்கள் இவற்றில் சில ஆயிரம் மட்டுமே காணப்படும். *ஏபிசு கரிஞ்சோடியன்* கண்டுபிடிக்கப்பட்டதை விவரிக்கும் சமீபத்திய ஆய்வறிக்கையில், இந்தியாவின் மேற்குத் தொடர்ச்சி மலைப் பகுதியில் உள்ள குழியில் கூடு கட்டும் தேனீ இனமானது, *ஏ. இண்டிகா* என்பது *ஏ. செரானா*விலிருது ஒரு தனித்துவமான இனமாக விவரிக்கப்பட்டது. மேலும் இதன் தாயகம் தென்னிந்தியாவாகவும் இருக்கலாம் என்றும் முன்மொழியப்பட்டது. ஐரோப்பிய தேனீயான *ஏபிசு மெல்லிபெரா*வின் தோற்றத்தின் மையமாக இருக்கலாம்.
# எம். தாதம்பட்டி

**எம். தாதம்பட்டி** (*M Thathampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு சிற்றூர் ஆகும். இது பொன்னேரி ஊராட்சிக்கு உட்பட்டது.
# எம். தாதம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 49 கிலோமீட்டர் தொலைவிலும், அரூரிலிருந்து 4 கிலோமீட்டர் தொலைவிலும், மாநிலத் தலைநகரான சென்னையிலிருந்து 254 கிலோமீட்டர் தொலைவில் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°02'45.9"N 78°31'38.3"Eஆகும்.
# எம். தாதம்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த கிராமத்தில் 393 குடும்பங்களும் 1671 மக்களும் வசிக்கின்றனர். இதில் 863 ஆண்களும் 808 பெண்களும் அடங்குவர்.
# வெள்ளகோவில் சிவலோக நாதர் கோயில்

**வெள்ளக்கோவில் சிவலோகநாதர் கோயில்** என்ற சிவன் கோயில் தமிழ்நாட்டில் திருப்பூர் மாவட்டத்தின் வெள்ளக்கோவில் நகரில் கட்டப்பட்டுள்ளது. இது கருவறைக்குள் சென்று வழிபடும் கோவில் ஆகும்.
# வெள்ளகோவில் சிவலோக நாதர் கோயில்

## அமைவிடம்

திருப்பூர் மாவட்டம் திருச்சி செல்லும் சாலையில் 40 கிலோமீட்டரில் காங்கேயத்திற்கு அடுத்து வெள்ளக்கோவிலில் சிவ லோகநாதர் கோவில் அமைந்துள்ளது
# வெள்ளகோவில் சிவலோக நாதர் கோயில்

## இக்கோவிலின் சிறப்பு

வெள்ளக்கோவில் பகுதியில் சிவலோகநாதர் திருக்கோவில் 12 ஆண்டுகளுக்கு முன்னால் கட்டப்பட்டு உணவால் சைவர்களாக உள்ளவர்கள் பூவும் நீரும் கொண்டு இறைவனை வழிபட வகை செய்துள்ளார்கள். பன்னிரு திருமுறைகளை ஒதி சிவனை தினமும் வழிபாடு செய்யப்படுகிறது. நால்வர் குருபூஜைகளும் மிக சிறப்பாக கொண்டாடப்படுகிறது. வாரவழிபாடு பிரதோசம் நடராசர் அபிசேகம் அடியார்களால் சிறப்பாக கொண்டாடப்படுகிறது.
# பிசப் அருவி

**பிசப் அருவி** என்பது (Bishop Falls) என்பது இந்தியாவிலுள்ள மேகாலயா மாநிலத்தில் சில்லாங்கில் அமைந்துள்ள ஓர் அருவியாகும். இது இந்தியாவில் உள்ள உயரமான அருவிகளில் 22வது இடத்தில் உள்ளது.
# பிசப் அருவி

## அருவி

பிசப் அருவி 135 மீட்டர் (443 அடி) உயரத்தில் இருந்து விழும் மூன்று அடுக்குஅருவியாகும்.இந்த பிஷப் அருவி மற்றும் பீடோன் அருவிநீர் ஆகியவை இரட்டையர்கள் என்று குறிப்பிடப்படுகின்றன. ஏனெனில் இரண்டு அருவிகளும் ஒரே செங்குத்தான பள்ளத்தாக்கில் விழுகின்றன. பீடோன் அருவி மற்றும் பிசப் அருவி ஆகியவை தேசிய நெடுஞ்சாலை எண் 40-க்கு அருகில் மோப்ரெம்மில் உள்ளன. மவ்லை எனுமிடத்திலிருந்துஒரு குறுகிய சாலையின் ஒரு காட்சி முனையில் இருந்து இரு அருவிகளையும் ஒன்றாகப் பார்க்க முடியும்.
# பூ முக வௌவால்

**பூ முக வௌவால்** (Flower- faced bat) என்பது ஹிப்பொசிடாிடையே (Hipposideridae) குடும்பத்தை சார்ந்த ஒரு வௌவால் ஆகும். இது ஆன்தொப்ஸ் ஒற்றை தன்மை கொண்ட மரபணு உயிாி ஆகும். இது பப்புவா நியூ கினியாவில் உள்ள போகேன்வில்லி மற்றும் சாலமன்தீவுகளில் காணப்படுகின்றன. இந்த அாிய மற்றும் சிறிய வௌவால் அங்குள்ள வெப்பமண்டல காடுகள் மற்றும் அதனை சுற்றியுள்ள கிராம வீடுகளில் பறந்து கொண்டிருக்கும்.
# ஹொன்மி சாகோ

*ஹொன்மி சாகோ* (Honmei choco) (உண்மை'qi ஊணர்வு இன்னட்டு) என்பது சப்பானில் காதலர் தினத்தன்று பெண்கள் காதல் ஆணிற்கு தரும் ஒரு இன்னட்டு. இது அடிக்கடி கணவர், ஆண் நண்பர்களுக்குத் தரப்படுகிறது. ஹொன்மி இன்னட்டு கிரி சோகோவை விட அதிக தரம் மற்றும் அதிக விலை உடையது இது ஆண்களால் சக ஊழியர்களுக்கும் மற்றும் மற்ற காதல்சார் பிணைப்பு இல்லாத பெண்களுக்கும் தரப்படும் இன்னட்டு.  
வீட்டில் செய்யப்பட்ட ஹொன்மி சாகோ மிகவும் பிரபலம்வாயிந்தது.  
இது பொதுவாக ஆண்கள் பெண்களுக்கு மார்ச் 14 அன்று கொண்டாடப்படும் வெள்ளை நாள் அன்று இனிப்புகள் மற்றும் மற்ற பரிசுகள் தரும்போது தரப்படுகிறது.
# எஸ். கே. எம். மயிலானந்தன்

**எஸ்.கே.எம் மயிலானந்தன்** எஸ்.கே.எம்.மைலானந்தன், இவர் ஓர் இந்திய தொழிலதிபர் மற்றும் எஸ்.கே.எம் குழும நிறுவனங்களின் நிறுவனர் ஆவார்.  
இவர் தமிழ்நாட்டில் ஈரோடு எனும் ஊரை சார்ந்தவர்.சமூக சேவைத் துறையில் அவர் செய்த பங்களிப்புகளுக்காக, நான்காவது மிக உயர்ந்த கவுரவ விருதான பத்மஸ்ரீ அவருக்கு வழங்கியதன் மூலம், 2013 ஆம் ஆண்டில், இந்திய அரசால் அவர் கவுரவிக்கப்பட்டார்.
# எஸ். கே. எம். மயிலானந்தன்

## பிறப்பு

இவர் 1945 ல் ஈரோடு மாவட்டம் மெடக்குறிச்சியில் விவசாய குடும்பத்தில் பிறந்தார்.
# எஸ். கே. எம். மயிலானந்தன்

## தொழில்

அவர் 1966 இல் ஈரோட்டில் ஒரு சிறிய பொது அங்காடியைத் தொடங்கினார். அது பல ஆண்டுகளாக கோழி வளர்ப்பு, ஆயுர்வேத மருந்துகள், உரம் விநியோகம், கால்நடை தீவனங்கள் மற்றும் சந்தைப்படுத்தல் ஆகியவற்றை உள்ளடக்கிய பல்வேறு செயல்பாடுகளுடன், ₹ 50 பில்லியன் வணிகக் குழுவாக வளர்ந்தது.
# எஸ். கே. எம். மயிலானந்தன்

## விருது

இந்திய அரசாங்கம் இவருக்கு 2013 ல் சமூக சேவைக்கான பத்மஸ்ரீ விருதை வழங்கியது.
# சார்ல்ஸ் பெர்ரோமியோ

**சார்லசு பொர்ரோமியோ** (Charles Borromeo) (பிறப்பு 1 திசம்பர் 1958) என்பவர் ஒரு முன்னாள் இந்தியத் தடகள வீரர் ஆவார். 1982 ஆம் ஆண்டில் நடைபெற்ற தில்லி ஆசிய விளையாட்டுப் போட்டிகளில் 1:46:81 என்ற சாதனை நேரத்துடன் தங்கப் பதக்கம் வென்றமைக்காக அருச்சுனா விருது பெற்றார். இவர் இலாசு ஏஞ்சல்சில் நடைபெற்ற 1984 கோடைக்கால ஒலிம்பிக்க விளையாட்டுப் போட்டிகளில் இந்தியாவைப் பிரதிநிதித்துவப்படுத்தினார். இவர் புகழ் வெளிச்சத்தில் இருந்த காலகட்டம் குறுகியதாக இருக்கலாம். ஆனால், இவரது திறன்வாய்ந்த முயற்சிகள் இவருக்கு இந்தியாவின் மிக உயர்ந்த குடிமக்களுக்கு வழங்கப்படும் விருதுகளில் ஒன்றான *பத்மசிறீ* விருதினை 1984 ஆம் ஆண்டில் பெற்றுத்தந்தது. தனது ஓய்விற்குப் பிறகு, இவர் இந்தியாவில் விளையாட்டினை தேசிய அளவிற்கு உயர்த்தும் பணியில் தொடர்ந்து ஈடுபட்டு வந்தார். இந்தியாவில் சிறப்பு ஒலிம்பிக் பாரத் என்ற அமைப்பில் தேசிய விளையாட்டுத்துறை இயக்குநராகப் பணியாற்றினார்.
# சார்ல்ஸ் பெர்ரோமியோ

## தொடக்க கால வாழ்க்கை

இவர் இந்தியாவின் தமிழ்நாடு சிவகங்கை மாவட்டம் தேவகோட்டை என்ற ஊரில் 1958 ஆம் ஆண்டு திசம்பர் 1 ஆம் நாள் பிறந்தார். இவர் தேவகோட்டையில் உள்ள முத்தாத்தாள் நடுநிலைப் பள்ளியிலும், தே பிரித்தோ மேல்நிலைப் பள்ளியிலும் தனது பள்ளிக்கல்வியை முடித்தார்.  
தனது உயர்கல்வியைத் தொடர இவர் அகமதாபாது சென்றார். அங்கு புனித சேவியர் கல்லூரியில் பட்டம் பயின்றார். தனது கல்லூரிக் காலத்திலும் விளையாட்டில் இவர் காட்டிய திறமை இவருக்கு நற்பெயரை ஈட்டித் தந்தது. சிறந்த விளையாட்டு வீரர் என்ற விருதினையும் பெற்றுத்தந்தது. 1978 ஆம் ஆண்டில் பல்கலைக்கழகங்களுக்கிடையேயான போட்டிகளில் இவரது சாதனை நேரமானது இவருக்குத் தேசிய மற்றும் சர்வதேச அளவிலான கவனத்தைப் பெற்றுத் தந்தது. 1979 ஆம் ஆண்டில் மெக்சிக்கோ நகரத்தில் நடைபெற்ற 1979 கோடைக்கால யுனிவெர்சியேடு போட்டிகளில் இந்தியாவைப் பிரதிநிதித்துவப்படுத்தும் வாய்ப்பினையும் இவர் பெற்றார்.
# சார்ல்ஸ் பெர்ரோமியோ

## தொழில் வாழ்க்கை

1979 ஆம் ஆண்டில் இவர் டாட்டா ஸ்டீல் நிறுவனத்தில் விளையாட்டு உதவியாளராகப் பணியில் சேர்ந்து எண்ணற்ற தடகளப் போட்டிகளில் பங்கேற்றார்.  
1982-ஆம் ஆண்டில் புகழ் வெளிச்சத்திற்கு வந்தார். மும்பையில் நடைபெற்ற ஆறு நாடுகளுக்கிடையேயான தடகளப் போட்டியில் முதலிடத்தைப் பெற்றார். கோழிக்கோட்டில் நடைபெற்ற மாநிலங்களுக்கிடையேயான போட்டியில் வாகையாளரானார். மேலும், won the Gold at the Pakistan National Games at பெசாவரில் நடைபெற்ற பாக்கித்தானிய தேசிய விளையாட்டுப் போட்டிகளில் தங்கம் வென்றார். சீனாவில் பெய்ஜிங்கில் நடைபெற்ற சர்வதேச விளையாட்டுப் போட்டிகிளல் வெண்கலம் வென்றார். இந்தியத் தடகள அணி ஜெர்மனிக்குச் சுற்றுப்பயணம் சென்றபோது தலைமை தாங்கினார்.  
1982 ஆம் ஆண்டு தில்லியில் உள்ள ஜவஹர்லால் நேரு விளையாட்டரங்கில் நடந்த ஆசிய விளையாட்டுப் போட்டிகளில், அவர் இந்தியாவைப் பிரதிநிதித்துவப்படுத்தி 800 மீட்டர் ஓட்டத்தில் 1:46:81 வினாடிகளில் சாதனைப் படைத்து தங்கம் வென்றார்.(1976 மான்ட்ரியல் ஒலிம்பிக்கில் செய்த தேசிய சாதனைஸ்ரீ ராம் சிங் 1:45.77) இவரே ஆசிய விளையாட்டுப் போட்டியில் தங்கம் வென்ற முதல் டாடா ஊழியர் ஆவார்.  
1984 ஆம் ஆண்டில் டாடா அவரை சிறந்த விளையாட்டு வீரராகக் கௌரவித்தார். போரோமியோ பின்னர், யப்பான் மற்றும் சீனா உட்பட உலகெங்கிலும் பல தடகள சந்திப்புகளில் இந்தியாவைப் பிரதிநிதித்துவப்படுத்தினார், அங்கு அவர் மீண்டும் தங்கம் வென்றார். இவர் 1984 கோடைகால ஒலிம்பிக் விளையாட்டுப் போட்டிகளில் லாஸ் ஏஞ்சல்சில் இந்தியாவைப் பிரதிநிதித்துவப்படுத்தினார்ஃ 1:51.52 நேரத்தில் இலக்கினை அடைந்து ஐந்தாவது இடத்தைப் பிடித்த பிறகு முதல் சுற்றில் வெளியேற்றப்பட்டார்.  
ஜகார்த்தாவில் நடந்த ஆசிய தடகளப் போட்டியிலும், 1985 ஆம் ஆண்டு டாக்காவில் நடந்த தெற்காசிய கூட்டமைப்பு விளையாட்டுப் போட்டியிலும் இந்திய அணியின் அணித்தலைவராக பொரோமியோ இருந்தார். இரண்டு போட்டிகளிலும் வெள்ளி வென்றார். 1986 ஆம் ஆண்டு தனது 28வது வயதில், மீண்டும் மீண்டும் முழங்கால் பிரச்சனைகளை அனுபவித்து வந்த அவர், ஒரு தடகள வீரராக ஓய்வு பெற்றார்.  
இந்திய அரசு இவருக்கு 1982 ஆம் ஆண்டில் அருச்சுனா விருதினையும் 1984 ஆம் ஆண்டில் பத்மசிறீ விருதினையும் கொடுத்து கௌரவித்தது.
# சார்ல்ஸ் பெர்ரோமியோ

## ஓய்விற்குப் பிந்தைய பணிகள்

ஓய்விற்குப் பிந்தைய காலகட்டத்தில் பொர்ரோமியோ சிறப்பு ஒலிம்பிக்கில் கவனம் செலுத்தத் தொடங்கினார். இவர் சிறப்பு ஒலிம்பிக் பாரத் என்ற அமைப்பில் தேசிய விளையாட்டு இயக்குநர் பணியாற்றினார். இது சிறப்பு ஒலிம்பிக்கின் இந்தியக் கிளை அமைப்பாகும். மன வளர்ச்சி குன்றிய மக்களுக்கான விளையாட்டு மேம்பாடு குறித்து இந்த அமைப்பு கவனம் செலுத்தியது. இவர் விளையாட்டுகளுக்கான கூட்டமைப்பில் 2005 ஆம் ஆண்டு வரை பணியாற்றினார்.
# அமர்பட்டினம் சட்டமன்றத் தொகுதி

**அமர்பட்டினம் (சட்டமன்றத் தொகுதி)** (*Amarpatan Assembly constituency*, தொகுதி எண் : 66) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span>இத்தொகுதி சத்னா மாவட்டத்தில் அமைந்துள்ளது.
# அமர்பட்டினம் சட்டமன்றத் தொகுதி

## தற்போதைய சட்டமன்ற உறுப்பினர்

உஜ்ஜைன் மக்களவைத் தொகுதியில் அடங்கியுள்ள அமர்பட்டினம் சட்டமன்றத் தொகுதியின் தற்போதைய உறுப்பினராக இந்திய தேசிய காங்கிரஸ் கட்சியைச் சேர்ந்த *ராஜேந்திர குமார்சிங் தாதாபாய்* இருக்கிறார்.
# தாமல் கண்டலை சீனிவாசன்

**தாமல் கண்டலை சீனிவாசன்** 1933 (பிறப்பு 1933) ஒரு இந்திய சமூக சேவகரும், தொழிலதிபரும், பரோபகாரரும் சென்னை இந்து மிஷன் மருத்துவமனையின் இணை நிறுவனரும் ஆவார். பர்மாவிலிருந்து வந்த அகதிகளின் குழந்தைகளுக்காக 1940 ஆம் ஆண்டு நிறுவப்பட்ட வள்ளுவர் குருகுலம் என்ற கல்வி நிறுவனத்தின் செயலாளராகவும் உள்ளார். இது இன்றைய வள்ளுவர் குருகுலம் மேல்நிலைப் பள்ளியாக வளர்ந்துள்ளது. சமுதாயத்தில் இவரது பங்களிப்புக்காக, 2016 ஆம் ஆண்டில், இந்தியாவின் நான்காவது மிக உயர்ந்த விருதான பத்மசிறீ விருது வழங்கப்பட்டது.
# தாமல் கண்டலை சீனிவாசன்

## சுயசரிதை

சீனிவாசன், 1933 ஆம் ஆண்டு அக்டோபர் 7 ஆம் தேதி, காஞ்சிபுரத்தில், இந்திய மாநிலமான தமிழ்நாட்டில் உள்ளூர் வழக்கறிஞரான டி.கே.வரதாச்சாரி என்பவருக்கு மகனாகப் பிறந்தார். சென்னை இலயோலா கல்லூரியில் பொருளாதாரத்தில் பட்டம் பெற்றார். அதன் பிறகு சென்னைப் பல்கலைக்கழகத்திலிருந்து வணிக நிர்வாகத்தில் முதுகலைப் பட்டம் பெற்றார். இதன் விளைவாக, வேலைக்குச் செல்வதற்கு பதிலாக, பெட்ரோலியம் மற்றும் அதிவேகமாக நுகரும் நுகர்வோர் பொருட்கள்]] துறைகளில் தனது சொந்த வியாபாரத்தை தொடங்கினார். பின்னர், சமூக சேவைக்காக தனது வணிகத்தை கைவிட்டதாக அறியப்படுகிறது. மேலும், டிசம்பர் 1982 இல், தாம்பரத்தில் உள்ள ஒரு கொட்டகையில், குறைந்த நிதி வசதி உள்ளவர்களுக்கு மருத்துவ உதவி வழங்குவதற்காக ஒரு பரோபகார முயற்சியைத் தொடங்கினார்.
இந்த முயற்சி, பல ஆண்டுகளாக வளர்ந்து, தற்போதைய இந்து மிஷன் மருத்துவமனையாக வளர்ந்துள்ளது. இவர் மருத்துவமனையின் கௌரவ செயலாளராக தொடர்ந்து பணியாற்றுகிறார். டயாலிசிஸ் போன்ற மருத்துவ வசதிகள் ஏழை நோயாளிகளுக்கு US$4 செலவில் கிடைக்கின்றன. மேலும் மருத்துவமனை இலவச கண் புரை நோய் அறுவை சிகிச்சைகள், செயற்கை மற்றும் செவிப்புலன் கருவிகளை வழங்குவதாக அறியப்படுகிறது. இவர் பல சமூக, சுகாதார மற்றும் மத அமைப்புகளின் செயல்பாடுகளிலும் ஈடுபட்டுள்ளார்; ஆஸ்திக சமாஜம், திருநற்பணி அறக்கட்டளை, திருமலை மிஷன் மருத்துவமனை, ராணிப்பேட்டை, தேவராஜ சுவாமி கோயில், காஞ்சிபுரம், ஸ்ரீ காயத்திரி அறக்கட்டளை மற்றும் ஸ்ரீ கிருஷ்ணா அறக்கட்டளை - டிஸ்லெக்ஸியா பள்ளி ஆகியவை அவற்றில் சில. 2004இல் ஏற்பட்ட ஆழிப்பேரலையின் போது பாதிக்கப்பட்ட தமிழ்நாட்டு மக்களின் மறுவாழ்வுக்காக தங்குமிடங்களைக் கட்டியெழுப்பவும், சேதமடைந்த பள்ளிகளுக்கு தளபாடங்கள் மற்றும் ஆய்வக உபகரணங்களை வழங்கவும் பணியாற்றினார்.
# தாமல் கண்டலை சீனிவாசன்

## விருதுகள்

நவஜீவன் புரஸ்கார் விருது (1999), பாரத் விகாஸ் பரிஷத்தின் சம்ஸ்கார ரத்னா (2004), டாக்டர் கே.வி. சரத் பாபு மெமோரியல் விஸ்டம் இன்டர்நேஷனல் விருது (2004) மற்றும் மெட்ராஸ் ரோட்டரி கிளப்பின் டாக்டர்.கே.வி திருவேங்கடம் ஹெல்த்கேர் விருது, கிழக்கு மற்றும் செட்டிநாடு பல்கலைக்கழகத்தின் செட்டிநாடு மருத்துவமனை மற்றும் ஆராய்ச்சி நிறுவனத்தின் விருது (2006) போன்ற பல விருதுகளைப் பெற்றவர். இந்திய அரசு இவருக்கு 2016 ஆம் ஆண்டு பத்மசிறீ விருதை வழங்கியது.
# தாமல் கண்டலை சீனிவாசன்

## சொந்த வாழ்க்கை

சீனிவாசனுக்கு ஹேமா என்ற மனைவியும், தம்பதிக்கு இரண்டு மகன்களும் உள்ளனர். குடும்பம் சென்னையில் வசிக்கிறது.